Diari Oficial de la Generalitat Valenciana


Sumari del DOGV 3968, del 28-03-2001 (2001/2528)

Actuacions de judici executiu número 320/1999. Notificació de subhasta.
-----------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   2001/2528


Organisme emissor
:   Jutjat de Primera Instància i Instrucció Número 8 de Castelló de la Plana

Tipus de document
:   Anunci

Actuacions de judici executiu número 320/1999. Notificació de subhasta. [2001/M2528]
  
La senyora María Luisa Guillén Fleta, secretària del Jutjat de Primera Instància i Instrucció número 8 de Castelló de la Plana, fa saber:
  
Que en aquest jutjat i amb el número 320/1999, es tramiten actuacions de judici executiu, a instància de la Caixa Rural Credicoop, Societat Cooperativa de Crèdit Limitada, representada pel procurador senyor Jesús Rivera Huidobro, contra el senyor Enrique Revert Pérez, en què per resolució d'aquesta data s'ha acordat traure a la venda, en pública subhasta, per primera vegada i termini de 20 dies, els béns que després es diran; l'acte de la rematada tindrà lloc el dia 21 de maig, a les 12.00 hores, a la sala d'audiències d'aquest jutjat, amb les indicacions següents:
  
Primera
  
No s'admetran postures que no cobrisquen les dues terceres parts de l'avaluació.
  
Segona
  
Els licitadors per a prendre part en la subhasta hauran de consignar prèviament en el compte de dipòsits i consignacions que aquest jutjat té obert en el Banco Bilbao Vizcaya número 6920567130333929, una quantitat igual, almenys, al 20% del valor dels béns que valga de tipus; sense aquest requisit no seran admesos, i no s'acceptarà lliurament de diners en metàl·lic ni xecs.
  
Tercera
  
Únicament l'executant podrà fer postures en qualitat de cedir la rematada a un tercer.
  
Quarta
  
En totes les subhastes, des de l'anunci fins a la realització, podran fer-se postures per escrit en plec tancat, i fer el depòsit a què s'ha fet referència anteriorment.
  
Cinquena
  
Les actuacions i la certificació registral que supleix els títols de propietat estaran de manifest en la secretaria del jutjat, on podran ser examinats; s'entendrà que tot licitador accepta com a bastant la titulació existent i que les càrregues anteriors i les preferents, si n'hi ha, quedaran subsistents sense destinar-se a la seua extinció el preu de la rematada, entenent-se que el millor postor les accepta i queda subrogat en la responsabilitat d'aquestes.
  
Sisena
  
En el cas que la subhasta haja de suspendre's per causa de força major o per coincidir l'assenyalament en dia festiu, aquesta tindrà lloc el següent dia hàbil, excepte dissabtes.
  
Per al supòsit que no hi haja postors en la primera subhasta, s'assenyala per a la celebració de la segona el dia 21 de juny, a les 12.00 hores; servirà de tipus el 75% de l'assenyalat per a la primera subhasta i seran d'aplicació les altres indicacions de la primera.
  
Igualment i per al cas que tampoc hi haja licitadors en la segona subhasta, s'assenyala per a la celebració de la tercera, el dia 19 de juliol, a les 12.00 hores, la qual tindrà lloc sense subjecció a tipus, havent de consignar qui desitge prendre part en la subhasta el 20% del tipus que va servir de base per a la segona.
  
Béns que es trauen a subhasta i valoració:
  
Finca rústica. Secà inculte a Enguera, partida de La Balsa Blanca. Ocupa una superfície d'1 hectàrea, 24 àrees, 67 centiàrees. Els límits són: nord, terres de Vicente i José Revert; sud: Antonio Perales i la muntanya; est: resta de la finca matriu donada a Miguel Revert Pérez; oest: Victoriano Revert. Se segrega de la finca 752 al foli 163 del tom 24, llibre 8 d'Enguera, inscripció 1.ª
  
Inscrita en el Registre de la Propietat d'Enguera, al tom 256, llibre 51, foli 250, finca número 6739.
  
Aquest edicte val de notificació en legal forma al demandat per al cas que no es trobe al seu domicili en el moment de practicar-se la notificació personal.